Satakunnan lennosto
Satakunnan lennosto (SATLSTO, vanha lyhenne SatLsto) on yksi Suomen ilmavoimien valmiusyhtymistä, jonka päätukikohta sijaitsee Tampere-Pirkkalan lentoasemalla Pirkkalassa. Pirkkala kuuluu nykyisin Pirkanmaan maakuntaan, mutta kuului ennen Satakunnan historialliseen maakuntaan. Toiminta-alueeseen kuuluvat Länsi- ja Sisä-Suomi, Lounais-Suomi sekä läntinen Etelä-Suomi.
Vuonna 2013 lennostossa palvelee palkattua henkilöstöä noin 440 ja varusmiespalvelustaan suorittavia asevelvollisia on noin 120–180. Sen pääkalustona on Hornet-torjuntahävittäjät, jotka vuoteen 2015 mennessä siirretään Lapin ja Karjalan lennostoon.
Hallinnollisesti joukko-osastona Tampereen varuskuntaan kuuluvan lennoston organisaation muodostavat:
Lennoston esikunnan esikuntapäällikkönä on everstiluutnantti Antti Koskela. Aikaisempia esikuntapäälliköitä:
- Kari Partinen, Pauli Rantamäki, Juha-Pekka Pystynen ja Martti Uotinen.
Yksiköistä 1960-luvulla perustettu 3. pääjohtokeskus (vuoteen 1993 asti Viestikeskus 3, VKesk 3) vastasi Etelä-Suomen ilmatilan valvonnasta ja tunnistuslentoja suorittavien hävittäjäkoneiden johtamisesta. Fyysisesti pääjohtokeskus sijaitsee luolatiloissa Tampereen Olkahisissa Finavian alaisen Suomen aluelennonjohdon yhteydessä. Keskuksen alaisuuteen kuuluu myös tutka-asemia, jotka sijaitsevat ympäri Länsi- ja Sisä-, Lounais- sekä läntistä Etelä-Suomea. Keskivalvontatutkat (Keva) on hankittu Suomeen 1970-luvulla.
Lennoston operatiivinen joukkoyksikkö Hävittäjälentolaivue 21 (HÄVLLV 21) jakautui lentueisiin, joihin on sijoitettu lennoston lentokalusto (Hornet ja Vinka). Laivueen symboli (mm. hihamerkeissä) on sääksi. Laivue lakkautettiin puolustusvoimaiudistuksessa kesäkuussa 2014.
Lennostossa palvelee vuosittain 120-180 varusmiestä. Heidät koulutetaan tukikohtakomppaniassa, jonka koulutushaarat ovat:
Satakunnan lennosto perustettiin alun perin Sortavalassa vuonna 1918 ja sen toiminta siirtyi Suur-Merijoelle 1938. Hieman myöhemmin vuonna 1940 yksikkö hajotettiin talvisodan jälkeen ja perustettiin uudelleen Aunuksessa 1942. Se siirrettiin Poriin syksyllä 1944, jolloin konekalustona oli Messerschmitt Bf 109.
Suomen ensimmäiset suihkuhävittäjät, de Havilland Vampiret tulivat lennoston käyttöön vuonna 1953. Satakunnan lennosto -nimi otettiin käyttöön 1957. Ensimmäiset Fouga Magister -suihkuharjoitushävittäjät tulivat lennoston käyttöön 1958. Lennoston esikunta siirrettiin Tampereelle 1965.
Ensimmäiset BAe Hawk -suihkuharjoitushävittäjät otettiin lennoston käyttöön 1980. Hävittäjälentolaivue 21 siirtyi lennoston perässä Pirkkalaan 1985. 10 vuotta myöhemmin ensimmäiset F/A-18 Hornet -torjuntahävittäjät tulivat lennoston käyttöön 1995. Lennostoon kuuluva Viestikeskus 3 oli tässä vaiheessa uudelleennimetty 3. Pääjohtokeskukseksi.
Lennoston komentajana aloitti 1.8.2017 eversti Petteri Seppälä
Aikaisemmat komentajat:
Lennoston nimi vaihtuu puolustusvoimauudistuksessa ja Pirkkalaan siirtyvät kuljetus- ja yhteyskoneet Tukilentolaivuesta Jyväskylän Tikkakoskelta. Koelentotoiminta ja Koelentokeskus siirtyivät alueelle Jämsän Hallista 1.7.2013
Satakunnan lennoston nimi on tulevaisuudessa Kuljetus- ja tutkimusjoukko-osasto ja Siilinjärvelle ja Rovaniemelle sijoitettavien yksiköiden nimi Hävittäjäjoukko-osasto (HÄVJOS).
Aitovuoren tukikohta lakkautettiin vuonna 2014 ja esikunta siirtyi Pirkkalaan.